
ฐานข้อมูล 

ภูมิปัญญาท้องถิ่น/ปราชญ์ชาวบ้าน

องค์การบริหารส่วนตำบลกาลอ
ตำบลกาลอ  อำเภอรามัน  จังหวัดยะลา
คำนำ
ปราชญ์ชาวบ้าน หรือนักคิดท้องถิ่น หรือครูภูมิปัญญาไทยแล้วแต่จะ เรียกกัน จะมีมากมายในหลายด้านแล้วแต่งานที่ท่านปฏิบัติจนบังเกิดผล ไม่ว่าจะเรียกอะไรก็ตามคุณสมบัติของผู้ที่เป็นปราชญ์ชาวบ้าน คือ 

1. คนเหล่านี้มีธรรมะอยู่ในใจทุกท่าน เป็นธรรมะของความรัก ความเมตตา ความอยากช่วยคน เป็นธรรมะโดยการปฏิบัติ 

2. คนเหล่านี้คิดทำสรุปบทเรียน แล้วนำมาเป็นความรู้ให้คนเห็นได้อย่างชัดเจน มีทั้งวิชาการและภาคปฏิบัติให้เห็น 

3. คนเหล่านี้มีความรัก ความเป็นปราชญ์ไม่ได้อยู่ที่ความฉลาดของปัญญาที่เกิดจากการกระทำ แต่เกิดจากความรักที่มีธรรมะเป็นแรงบันดาลใจให้แบ่งปันแก่ผู้อื่น 

4. คนเหล่านี้เป็นร่มโพธิ์ ร่มไทร การแผ่ภูมิปัญญาที่เกิดจากการทำจริงด้วยความรักแผ่นดินที่มีลูกหลาน มีป่า มีชุมชน มีเมือง 

ดังนั้น สรุปได้ว่าปราชญ์ชาวบ้านนั้นเป็นผู้ที่มีวิถีชีวิตที่ผูกพันกับธรรมชาติ มีความคิดเข้าระบบชอบค้นหาความจริง ช่างสังเกตและนำสิ่งที่พบเห็นมาเรียนรู้โดยการปฏิบัติจริง สามารถสรุปเป็นบทเรียนได้ ดังเช่นปราชญ์ชาวบ้านด้านการเกษตร ซึ่งมีอยู่ทั่วไปในทุกภาคของประเทศ 

ทั้งนี้ องค์การบริหารส่วนตำบลกาลอ ได้เล็งเห็นถึงความสำคัญของผู้ที่ทำคุณประโยชน์ เสียสละ และปฏิบัติตนเป็นแบบอย่างที่ดีต่อคนในชุมชน องค์การบริหารส่วนตำบลกาลอ จึงได้จัดทำทะเบียนปราชญ์ชาวบ้านขึ้นเพื่อยกย่อง และเผยแพร่ให้ชนรุ่นหลังได้ถือเป็นแบบอย่างที่ดีในการดำรงชีวิต ต่อไป 

จัดทำโดย... 

                                         องค์การบริหารส่วนตำบลกาลอ
ภูมิปัญญาท้องถิ่น/ปราชญ์ ชาวบ้าน
ประเภทของภูมิปัญญาท้องถิ่น ด้านสมุนไพร

เรื่อง สมุนไพรรักษาโรค
ชื่อ นายแวดาแม  เต๊ะลูกา 

ภูมิลำเนา บ้านเลขที่ 6 หมู่ที่ 4 ตำบลกาลอ 
อำเภอรามัน  จังหวัดยะลา
นายแวดาแม  เต๊ะลูกา   ยึดหลักความพอเพียง ใช้ชีวิตอย่างเรียบง่าย เป็นที่รัก ของลูกหลาน ใช้เวลาว่างในการปลูกสมุนไพร มีความรู้ ความชำนาญ เรื่องการหาสมุนไพรในการบำบัดโรคต่าง ๆ เช่น หญ้าชี้ทิศ มีสรรพคุณ บำบัดโรคไทรอยด์  เป็นต้น 

ภูมิปัญญาท้องถิ่น/ปราชญ์ ชาวบ้าน
ประเภทของภูมิปัญญาท้องถิ่น ด้านสมุนไพร

เรื่อง ด้านการเกษตร
ชื่อ นายมะตอเฮ  พะยุซี 

ภูมิลำเนา บ้านเลขที่ 20/1 หมู่ที่ 2 ตำบลกาลอ 
อำเภอรามัน  จังหวัดยะลา
นายมะตอเฮ  พะยุซี   ยึดหลักความพอเพียงดำรงชีวิตตามหลักเศรษฐกิจพอเพียง เป็นกรอบแนวคิด ซึ่งมุ่งให้ทุกคนสามารถพึ่งพาตัวเองได้ รวมถึงการพัฒนาให้ดียิ่งขึ้น จนเกิดความยั่งยืน คำว่า พอเพียง คือ การดำเนินชีวิตแบบทางสายกลาง โดยตั้งอยู่บนหลักสำคัญสามประการ คือ ความพอประมาณ ความมีเหตุผล และการมี แนวทางการทำการเกษตรแบบเศรษฐกิจพอเพียง
เน้นหาข้าวหาปลาก่อนหาเงินหาทอง คือ ทำมาหากินก่อนทำมาค้าขาย
โดยการส่งเสริม:
1.การทำไร่นาสวนผสมและการเกษตรผสมผสานเพื่อให้เกษตรกรพัฒนาตนเองแบบเศรษฐกิจพอเพียง
2.การปลูกพืชผักสวนครัวลดค่าใช้จ่าย
3.การทำปุ๋ยหมักปุ๋ยคอกและใช้วัสดุเหลือใช้เป็นปัจจัยการผลิต(ปุ๋ย)เพื่อลดค่าใช้จ่ายและบำรุงดิน
4.การเพาะเห็ดฟางจากวัสดุเหลือใช้ในไร่นา
5.การปลูกไม้ผลสวนหลังบ้าน และไม้ใช้สอยในครัวเรือน
6.การปลูกพืชสมุนไพร ช่วยส่งเสริมสุขภาพอนามัย
7.การเลี้ยงปลาในร่องสวน ในนาข้าวและแหล่งน้ำ เพื่อเป็นอาหารโปรตีนและรายได้เสริม

